****

**ОУ „ Св.Св. Кирил и Методий „ с. Равда общ Несебър**

ул.”Черноморска „№1 e-mail:ou\_ravda@abv.bg тел. 0554 66235

**УЧИЛИЩЕН ПЛАН-ПРИЕМ**

**ЗА 2021/2022 УЧЕБНА ГОДИНА**

Приемът на ученици се осъществява на основание Наредба за финансирането на институциите в системата на предучилищното и училищното образование на МОН за определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена и глава четвърта „План-прием“ от Наредба № 10 от 01.09.2016 г. на МОН за организация на дейностите в училищното образование

Училищният план-прием определя броя на местата, на които учениците постъпват в първия от класовете на началния и прогимназиалния етап и свободните места в останалите класове.

**1.Прием на ученици в първи клас**

1.1.Брой паралелки – 1

Брой ученици – 22

* 1. В първи клас постъпват деца:

- Навършили или които ще навършат 7 години в календарната година на постъпването;

- Навършили 6 години – по желание на родителите (настойниците) и ако имат училищна готовност;

- Децата, които нямат удостоверение за училищна готовност или в чието удостоверение е посочено, че нямат необходимата готовност за училище, постъпват в I клас, като за тях се организират подходящи форми за допълнителна работа през началния етап на основното образование, включително допълнително обучение за усвояване на книжовния български език;

- За деца, които следва да постъпят в I клас, но здравословното им състояние не позволява това, училищното обучение може да се отложи с една учебна година по предложение на екипа за комплексно педагогическо оценяване към РУО-гр.Бургас;

- Когато броят на заявленията за постъпване в I клас е по-голям от броя на местата, записването на учениците се осъществява по следните

**2. Критерии за подбор:**

- На 7 години, навършени в съответната календарна година;

- Навършили 6 години, могат да постъпят в първи клас по преценка на родителите или настойниците им, ако физическото и умственото им развитие позволява това и ако имат удостоверение за училищна готовност (посещавали са подготвителна група през учебната 2021/2022 г.), само при наличие на свободни места;

- Завършили подготвителна група в ОДЗ „ Мечо Пух“и в срок до 31.05.2021 г. представят в ОУ "Св. Св. Кирил и Методий", с.Равда удостоверение за завършен подготвителен клас/подготвителена група/-Оригинал;

- С постоянна и настояща адресна регистрация в с.Равда.

*Забележка:*

*Родители на деца със СОП или с други заболявания трябва да представят необходимите медицински документи – протокол от ЛКК, ТЕЛК, епикриза и др.*

*В една паралелка не може да има повече от две деца със СОП.*

*Записването на ученици със СОП става след одобрението от вътрешно-училищен екип.*

**3.График на дейностите по приема в първи клас**

Подаване на заявление за приемане в училището

Обявяване на списъка с приетите ученици

Записване на децата в І клас

Приемане на документи за свободни места.

**4.Необходими документи**

**Заявление- декларация** (*по образец на училището),* подадено от родителите (настойниците или попечителите) в канцеларията научилището. В него се посочват: трите имена на родителя (настойника), адрес по местоживеене, телефон за връзка, трите имена и ЕГН на детето, деклариране за запознаване с правилника за дейността на училището и училищния учебен план, по който ще се завърши началният етап на основното образование. Заявленията се завеждат с пореден номер във входящия дневник на училището.

**Акт за раждане** ( копие)

**Удостоверение за завършена подготвителна група** (оригинал).

**Заявление при желание за участие в целодневна организация на учебния процес**

*В ОУ се осъществява целодневно обучение на ученици от първи до четвърти клас.*

*За включване на ученик в целодневната организация родителите (настойниците или попечителите) подават писмено заявление - декларация до директора на училището.*

*Целодневното обучение се осъществява от 8.00 часа до 17.30 часа.*

*Целодневната организация на учебния ден включва учебни часове, самостоятелна подготовка, занимания по интереси, организиран отдих и физическа активност, включително хранене в училище*.

5.**Свободни места за ученици в останалите класове** могат да се допълват при подадени нови заявления .

*Настоящият План-прием за 2021-2022 учебна година е съгласуван с Обществения съвет към ОУ „Св. св. Кирил и Методий“, с. Равда, Протокол №5../15..03.2021 г.*